Յան Քարթիս

Յան Քևին Քարթիս (, ), բրիտանացի երաժիշտ, պոետ, վոկալիստ և Joy Division խմբի բոլոր երգերի հեղինակ։

Կենսագրություն 
Յան Քարթիսը ծնվել է Memorial Hospital-ում Օլդ Թրաֆորդում (Մանչեստր), նրա մանկությունն անցել է Հերդլսֆիլդ շրջանում (Մաքլսֆիլդ)։ Վաղ տարիքից տղան հետաքրքրվում է պոեզիայով և իր մեջ հայտնաբերում է գրական ունակություններ։ 11 տարեկանում ստանալով King's School ընդունվելու հնարավորություն նա չի օգտագործում այդ հնարավորությունը, բայց շարունակում է ուսումնասիրել արվեստը, գրականությունը և երաժշտությունը։ Միջնակարգ դպրոցն ավարտելուց հետո Քարթիսը ընդունվում է աշխատանքի, որպես քաղաքացիական ծառայող՝ սկզբում Մանչեստրում, այնուհետև Մաքլսֆիլդում։
Նրա համար գրականությունում մեծ տեղ են ունեցել Ուիլյամ Բերոուզը, Ջեյմս Բալարդը և Ժոզեֆ Քոնրադը։ Երաժշտության ասպարեզում նա մեծ տեղ է տվել Դեյվիդ Բոուիին և The Doors-ին։
Ճանաչվել է բրիտանական երաժշտության քննադատներից մեկը 1970-ական թվականներին։
1975 թվականի օգոստոսի 23-ին Քարթիսն ամուսնանում է դպրոցի տարիներից նրան ծանոթ աղջկա հետ՝ Դեբորա Վուդրաֆի հետ (տղան 19 տարեկան էր, իսկ աղջիկը 18)։ 1979 թվականի ապրիլի 16-ին նրանք ունեցան իրենց առաջնեկին՝ Նատալիին։

Joy Division 
1976 թվականի վերջին Քարթիսը միանում է Բերնարդ Դիկենին և Պիտեր Հուկին, ովքեր որոշեցին ստեղծել ռոք խումբ, որի սկզբնական անունը պետք է լիներ Warsaw, իսկ հետո դարձավ Joy Division (անվանումը փոխվեց, որպեսզի խուսափեն կրկնօրինապատկումից, փանկ խումբ Warsaw Pakt)։ Քարթիսը դարձավ վոկալիստ և բոլոր երգերի հեղինակը, ինչպես նաև խմբի դեմքը։

Քարթիսի մռայլ տեքստերը Joy Division-ը դարձրեցին դեպրեսիոն խումբ։ Քարթիսի ցածր ձայնը նրան ավելի շքեղ էր դարձնում բեմի վրա։ Քարթիսը տառապում էր լուսնոտությամբ, թեև դրա մասին խմբի անդամները ուշ իմացան։

Վերջին անգամ լուսնոտություն սկսվեց հենց համերգի ժամանակ։

Ինքնասպանություն 

1980 թվականի գարնանը չնայած նրան, որ Joy Division-ը շարունակում էր աճել, Քարթիսը դեպրեսիայի մեջ էր։ Նրա ամուսնությունը կործանվեց Աննիկ Օնորեի հանդեպ սիրո պատճառով, իսկ հիվանդությունն ավելի շատ էր վատթարանում" մայիսի 18-ին Քարթիսը ինքնասպան եղավ իր տանը՝ Մակլսֆիլդում՝ իր առաջին ինքնասպանության փորձից շաբաթներ անց։ Նրա կինը գտավ դիակը խոհանոցում՝ հաջորդ առավոտյան։ Մայիսի 23-ին նրան թաղեցին։

Հիշատակ 
Յան Քարթիսը դարձավ ռոք երաժշտության դեմքերից մեկը։ Նրան կոչել են նաև փոստ ռոքի և գոտիկ ռոքի կնքահայր։ Նրա արվեստը մեծ դեր խաղաց ինդի ռոք երաժշտության մեջ։

Ծանոթագրություններ 

Ինքնասպան երաժիշտներ
Բրիտանացի երաժիշտներ
Բրիտանացի երգիչներ
Բրիտանացի բանաստեղծներ
Անգլիացի բարիտոններ